রবীন্দ্রনাথ ঠাকুরের চিত্রকলা
রবীন্দ্রনাথের চিত্রকলা বলতে বিশ্বকবি রবীন্দ্রনাথ ঠাকুর অঙ্কিত ছবিসমূহকে বোঝায়। ঠাকুর তার সাহিত্যকর্ম এবং গানের জন্যই খ্যাতিমান ; চিত্রশিল্পী হিসাবে তার পরিচয়টি গৌণ। কিন্তু তার আঁকা ছবির ভাণ্ডার বিশাল যদিও তা একজন সাহিত্যে নোবেল বিজয়ী একজন মহৎ কবির শেষ বয়সের ক্রীড়া হিসেবে সৃষ্টিকর্মের সীমানার বাইরে পড়ে থাকে। তার আঁকা ছবির সংখ্যা আড়াই হাজরের বেশি। তার চিত্রকলার প্রধান বৈশিষ্ট্য তার বর্ণিত স্বকীয় পদ্ধতি। এ পদ্ধতি অদ্ভুত, অস্বাভাবিক ; ফলে এক্ষেত্রে তার অনুসারী কেউ নেই। তার ছবি ভারতীয় ঐতিহ্যগত চিত্রকলার কোন কাঠামোতেই শ্রেণিবিন্যাস করা যায় না।